Hilde Louise Asbjørnsen

**Hilde Louise Asbjørnsen** (født 3. juni 1976) er en norsk jazzsanger, låtskriver, revyartist og tekstforfatter.

Etter flytting til Oslo (1996) studerte hun Teatervitenskap ved Universitetet i Oslo (1996–2001), og etablerte duoen **Asbjørnsen & Joh.** med Lene Kongsvik Johansen. Duoen debuterte på Smuget, spilte senere på Herr Nilsen og turnerte over hele Norge med forestillinger som *Noraprisen*, *Nye eventyr*, *I tykt og tynt* og *Snusk, snadder og gruff.* I 2005 laget de en spesialskrevet sang til Nitimen en gang i uka over flere perioder.

I november 2015 hadde hun premiere på sin egen soloforestilling *The Lulu Show – livet er en dans på renter* på Oslo Nye Teater. Showet ble spilt jevnlig i to år på norske scener. Sammen med regissør Teodor Janson oversatte hun forestillingen til engelsk og fremførte den et tyvetalls ganger under Edinburgh Fringe Festival i 2017.

I 2021 ga hun ut boka *Stardust***,** omtalt som "[...] en forrykende historie om kvinnefrigjøring og musikk." Et show med samme navn ble spilt på scener over hele landet og sendt på NRK1.

Per 2024 turnerer Asbjørnsen i Skandinavia solo, med duoshowene *Nordic Noir* og *HLA/Aarum* sammen med Anders Aarum, samt med **Hilde Louise Orchestra**—som utgjøres av Jens Fossum (bass), Hermund Nygård (trommer), Anders Aarum (piano) og Svein Erik Martinsen (gitar). I utvidet utgave deltar også Atle Nymo (saksofon) og Kåre Nymark jr. (trompet). Tidligere var Per Husby med på piano.

## TV-opptredener

### [[NRK1]]
Hun har deltatt på Beat for Beat en rekke ganger, først i 2005 i par med Lene Kongsvik Johansen. I 2010 vant Asbjørnsen dirigentkonkurransen *[[Maestro (TV-program)|Maestro]]* og i 2018 deltok hun i Stjernekamp. I 2022 ble det laget TV-program av showet Stardust, og i 2023 fikk hun en egen episode i NRK-scenen på TV og på radio. 

### [[TVNorge]]
Asbjørnsen har deltatt i kjendis-quizprogrammet Alle mot alle i flere sesonger, først i par med Lene Kongsvik Johansen og senere med tekstforfatter og skribent Dagfinn Nordbø.

## Produsent
Hilde Louise Asbjørnsen har blant annet vært produksjonsleder for teaterstykkene *God kveld, Borge!* (Scene West, Oslo) og *Sjel og Showtime* (Herr Nilsen, Oslo)*.*

Hun har etablert eget plateproduksjonsselskap, *Sweet Morning Music* (2008). Hun er kreditert som produsent på Guro von Germetens album «Bad Dreams And Good Nightmares» fra 2010.

## Skuespiller
Asbjørnsen har gjort musikalroller som «Emcee» i *Cabaret* (Oslo Nye, 2017), «Roxie Hart» i *Chicago*, «Ms Adelaide» i *Guys and Dolls* og «Ulla» i *The Producers – Springtime for Hitler* (Oslo Nye, 2011).

Hun er også kjent som stemmen til Frøken Kanin i Karsten og Petra-filmene og TV-serien.

I 2007 spilte hun mot Espen Eckbo i kortfilmen *Kubisten*, i 2012 hadde hun rollen som «resepsjonist» i julekalenderen Julekongen, og i 2013 hadde hun en liten rolle som «festsanger» i filmen Victoria. I 2015 spilte hun «Siri» i filmen Høst.

## Priser

* Komiprisen 2011 Beste kvinnelige artist, revy og komedie, for rollen «Ulla» i *The Producers* på Oslo Nye Teater
* Komiprisen 2016 Årets kvinnelige scenekomiker, for *The Lulu Show - livet er en dans på renter*

## Utgivelser

### Album
* *Eleven Nights and Two Early Mornings* (Bonnier Amigo Music, 2004), produsert av Per Husby
* *Birdie Blues* (UpNorth Discs, 2005), med Karin Krog som co-produsent
* *[[No vil eg vake med deg]]* (UpNorth Discs, 2006), en hyllest til Monica Zetterlund, med Georg Wadenius som produsent
* *Sound Your Horn* (Sweet Morning Music, 2008), produsert av Anders Aarum
* *Never Ever Going Back* (Sweet Morning Music, 2010), produsert av Aarum/Smørdal
* *Divin' At The Oceansound / Live at Giske* (Sweet Morning Music/Grappa, 2011)
* *Månesjuk* (Sweet Morning Music/Grappa, 2012)
* *<nowiki/>'Round About Christmas* (Sweet Morning Music, 22. november 2013) Ane Brun medvirker på «Christmas Is A Lullaby», Noora Noor medvirker på «What Are You Doing On New Years Eve?»
* *Sweet Morning Music* (Sweet Morning Music/Grappa, 2014) 
* *Don't Stay For Breakfast* (Grappa 2015)
* *Red Lips, Knuckles and Bones* (Songways, 2019)
* *Movies And Stories Like This* (Sweet Morning Music, 2022) med Anders Aarum
* *A Swing Of Its Own* (Songways, 2023) liveopptak med KABA Orchestra

### Singler

* *Hilde Louise Asbjørnsen* EP (Shimmer Studios, 2002)
* *All He Needs To Know* (Upnorth Discs, 2005)
* *Yellow Days* (Sweet Morning Music, 2009)

### Medvirker på

* *Norwegian Jazz* med låta «Tell Me Tomorrow» (2006)
* *Blårollinger* med sangen «Bingaloo» (dBut, Barneselskapet Egmont, 2006)
* Koop: *Strange Love* (Diesel Music, 2008) – samt en rekke samlealbum med samme single
* *Out Of Norway - Selected Songs From Norwegian Artists* med låta «All You Are To Me» (Artist Forbundet, 2009)
* *Musikkoperatørene Sampler 2010* med låta «Trans Siberia» (Musikkoperatørene, 2010)
* *Jazz From Norway 2012 JazzCD.No 5th Set* med låta «Tell Me Tomorrow» (Norsk Jazzforum, 2012)
* *Perfekte Klänge von Ozella Music* med låta «Swing Of Its Own» (Stereoplay, 2019)
* *ELAC References* med låta «Return To Start» (Stereoplay, 2019)
* *Audiophile Sounds* med låta «Red Lips» (Stereoplay, 2020)

## Referanser


## Eksterne lenker
* 
* 
* 
*
*
* Hilde Louise Asbjørnsen hos Filmweb
* www.ajoh.no
* youtube.com